laion/Wikipedia-Exotic huggingface dataset:
פלך (קיבוץ)

פֶּלֶךְ הוא קיבוץ בגליל המערבי בתחומי המועצה האזורית משגב, צפון מערבית לכרמיאל. פלך מוגדר כקיבוץ קבוצות שיזּוּרִי בו מתגוררות (2023) כ-200 נפשות ב-9 קבוצות שונות. חברי הקיבוץ מקיימים מספר פעילויות לקידום ערכים של חברה טובה וצודקת יותר תחת "דעה - עמותה לתיקון חברתי". קיבוץ פלך נוסד על ידי גרעין נח"ל מתנועת 'הקיבוץ הארצי השומר הצעיר' ב-1980, ועלה לקרקע בשנת 1983. בשנים הראשונות לא היה כביש סלול אל הקיבוץ. במהלך העשור הראשון לקיומו באו והלכו מספר גרעינים אך אוכלוסיית הקיבוץ לא הצליחה להתייצב. בתחילת שנות התשעים פלך יושב על ידי עולים מברית המועצות אך מרביתם עזבו ובראשית שנות ה-2000 נותרו בקיבוץ 5 משפחות בלבד בשנת 2001 הוחלט על ניסיון נוסף לאכלוס הקיבוץ והוא הוגדר על ידי תנועת השומר הצעיר כיעד הגשמה לבוגריה. בשנים שאחרי ההחלטה הצטרפו לקיבוץ מספר גרעינים אליהם חברו קבוצות נוספות. שאינן מבוגרי השומר הצעיר. בשנת 2007 לאחר תהליך להבטחת מקומם של החברים הוותיקים, התקבלו כ-20 חברי קבוצות חדשות לחברות ונכנסו להובלת הקיבוץ במזכירות ובמוסדותיו השונים. מהלך זה פתח את הפרק הנוכחי בחיי הקיבוץ. כיום מתגוררות בפלך כ-200 נפשות, מרביתם משפחות וצעירים בגילאי 30–50 וכ-100 ילדים ותינוקות. בשנת 2012 הוצא הקיבוץ מרשימת היישובים בתת-אכלוס. הקיבוץ מקיים חיי תרבות עשירים, מציין את החגים והמועדים יחד ומקיים פעילויות נוספות. בינואר 2016 הוחל בקיבוץ מנגנון חדש של ערבות הדדית בתחומי הבריאות והחינוך. במסגרתו מממן הקיבוץ את מרבית הוצאות הבריאות של חבריו וכרבע מההוצאות בגין חינוך. למימון הערבות ההדדית, כל חבר משלם 16% מהכנסתו לקופה המשותפת. לקיבוץ מספר ענפים חקלאיים - רפת חלב משותפת עם קיבוץ אילון, לול פטם המהווה חלק מאינטגרציית הפטם של תשלובת מילואות, מטע אבוקדו ושטח גידולי שדה בעמק עכו. בענפים עובדים חברי הקיבוץ ושכירים. בשנת 2014 הקימו חברי הקיבוץ את "דעה - עמותה לתיקון חברתי" במטרה לאגד מספר פעילויות לשינוי חברתי שהתקיימו בקיבוץ. פרדס הוא מרכז להעצמת החינוך הערכי-חברתי במערכת החינוך הפורמלית והבלתי פורמלית. בנוסף לפרדס, קיימה העמותה במהלך השנים פעילויות בתחומי קידום קואופרציה, קיימות, חשיבה כלכלית ביקורתית, פעילות כפרים תאומים בין קיבוץ פלך והכפר הפלסטיני סאוויה ועוד. פרדס (מרכז לחינוך ערכי) סרטון על הקיבוץ "יום רודף יום", מחזמר משירי יענקל'ה רוטבליט (2016) בהפקת חברי הקיבוץ, ביוטיוב. תיאור על חיי הקיבוץ ואורח החיים השיזורי, בעיני טייל שהתארח בו ללילה חיים ריבלין, ‏האם הקיבוץ חוזר לאופנה?, באתר ‏מאקו‏, 19 באוקטובר 2011 דף הקיבוץ באתר מועצה אזורית משגב ארי ליבסקר, בלי מק"י, בלי חירות, באתר כלכליסט, 4 באוקטובר 2012 איתי אילנאי, קיבוץ, מודל דור ה-y: "חיפשנו קהילה אחרת, וכאן מצאנו את התשובה", באתר Xnet‏, 11 במרץ 2019 עידו רקובסקי, את היישוב הזה תתקשו למצוא, אבל אין מושלם ממנו לריצת ערב, באתר הארץ, 25 ביוני 2021 אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ברוך הרעיון של אליהו רגב שבוטא בספרו הקיבוץ מת יחי הקיבוץ האם בקרוב יקום קיבוץ במודל קהילתי חדש?, אתר הבית - אתר המגורים בכפר השי שטיח, מעריב, 13 באוקטובר 1985 קיבוץ פלך הוצא מרשימת הקיבוצים בתת-אכלוס, הזמן הירוק, 31/1/2013 ערך זה הוא קצרמר בנושא קיבוצים. אתם מוזמנים לתרום לוויקיפדיה ולהרחיב אותו.
אמיר פיינטוך

אמיר פיינטוך (נולד ב-1968) הוא מנהל ישראלי שהיה מנהל בכיר בחברת אינטל העולמית. הוא ניהל את קבוצת הפיתוח העיקרית של החברה - Platform Engineering Group PEG שבה עובדים, נכון ל-2016, כ-30,000 איש. בנוסף כיהן כסגן נשיא בכיר בחברה. פיינטוך נולד בחיפה בשנת 1968. בילדותו למד בבית הספר הריאלי בעיר ושירת בחיל הים. לפי דבריו בריאיון ל"גלובס", כבר בילדותו חלם לנהל יום אחד חברות מאוד גדולות, ולכן לאחר הצבא למד כלכלה ומנהל עסקים באוניברסיטת חיפה. להיי-טק, הגיע דרך עבודה במרכז טיפוח עסקים בגליל, באמצע שנות ה-90. שם נתקל ביזמים, שרובם הגיעו מארצות הברית, כגון אביגדור וילנץ, שהקים אז את "גלילאו". פיינטוך החל את דרכו בחברת טקסס אינסטרומנטס, ובהמשך עבר לחברת אתרוס. לאחר שהאחרונה נרכשה על ידי קוואלקום בשנת 2011, עבר אליה פיינטוך ובמהרה התקדם לתפקידי הנהלה שונים עד שהגיע לתפקיד סגן הנשיא, והפך לישראלי הבכיר בחברה. במהלך שנותיו בקוולאקום צבר פיינטוך ניסיון רב בתחום הטלפונים הניידים, בתחום מערכות התקשורת וה-WiFi, ובתחום מערכת על שבב. בשנת 2015 הצטרף לאינטל לתפקיד הנחשב שלישי בחשיבותו בחברה. לפי הערכות, הסיבה לצירופו של פיינטוך לאינטל היה ניסיונו הרב בפיתוח מעבדים למכשירים ניידים והיכרותו את שוק המובייל, ולאור העובדה שאינטל מתכננת להיכנס לתחום זה. במאי 2016 היה בין המנהלים הבכירים באינטל שהובילו את המהלך לשינוי החברה מחברת מחשבים לחברה שמייצרת גם התקנים בתחום האינטרנט של הדברים. בתפקידו ניהל פיינטוך באינטל כ-30,000 עובדים. באפריל 2019 הצטרף לקרן הון הסיכון פיטנגו בתור שותף עצמאי (Venture partner). ענבל אורפז, הישראלי הבכיר החדש באינטל: אמיר פיינטוך מצטרף לחברה כסגן נשיא בכיר, באתר TheMarker‏, 31 באוגוסט 2014 שלומית לן, ‏הישראלי הכי בכיר באינטל מוביל את החברה לדור המעבדים הבא, באתר גלובס, 24 באוקטובר 2015 אלירן רובין, "לא ישנתי בלילה בגלל הצורך לפטר, אבל הזמן לקצץ הוא דווקא כשהחברה רווחית", באתר TheMarker‏, 22 בנובמבר 2016 עומר כביר, הישראלי הבכיר באינטל: כך התמודדנו עם משבר השבבים העולמי, באתר כלכליסט, 1 באפריל 2018 אמיר פינטוך - לעשות הכל הפוך ולהצליח, באתר "Chiportal" Amir Faintuch, באתר "בלומברג" (באנגלית) יסמין יבלונקו, ‏אמיר פיינטוך מאינטל מצטרף לפיטנגו בתור שותף עצמאי, באתר גלובס, 17 באפריל 2019
הופעה אקוסטית בזאפה

הופעה אקוסטית בזאפה הוא אלבום הופעה חיה של הזמרת הישראלית מירי מסיקה. האלבום יצא בינואר 2011. האלבום מורכב מתקליטור ודיסק DVD של שירי ההופעה והוא מתעד את הופעתה של מסיקה במועדון הזאפה בתל אביב בשנת 2010. שירה: מירי מסיקה פסנתר: אורי זך תופים וכלי הקשה: אמיר פינטו בס: מיקי ורשאי גיטרה אקוסטית: אמיר דדון סקסופון וחליל: סלעית להב צ'לו: מאיה בלזיצמן הופעה אקוסטית בזאפה, באתר מוזיקה ישראלית האלבום באתר "פטיפון" האלבום באתר הרשמי של מירי מסיקה
אנדרסון במבה

אנדרסון סוארס דה אוליביירה (בפורטוגזית: Anderson Soares de Oliveira, נולד ב-10 בינואר 1988 בסאו גונסלו שבברזיל) הידוע בשם אנדרסון במבה (Anderson Bamba) או רק אנדרסון, הוא כדורגלן עבר ברזילאי ששיחק בעמדת הבלם. אנדרסון במבה החל את הקריירה בפלמנגו, שם שיחק בקבוצות הנוער. בשנת 2006 עלה לקבוצה הבוגרת, ובשנת 2008 נמכר למועדון הברזילאי טומבנשה. בקיץ 2008 נמכר אנדרסון לבאייר לברקוזן, והושאל מיידית לעונת 2008/09 לאוסנבריק מהבונדסליגה השנייה, וירד עמה בתום העונה לליגה הגרמנית השלישית. בתום עונה זו חזר אנדרסון לבאייר לברקוזן, והושאל שוב, הפעם לפורטונה דיסלדורף, ששיחקה אז בבונדסליגה השנייה. בעונת 2009/10 סיימו אנדרסון ופורטונה דיסלדורף במקום הרביעי, ולא עלו לבונדסליגה. באפריל 2010 חתם אנדרסון בבורוסיה מנשנגלדבך, שם שיחק עונה אחת, בה סיים עם הקבוצה במקום ה-16 בבונדסליגה, וניצל מירידה לאחר ניצחון במבחני ההישרדות על בוכום, לאחר שגלדבאך הייתה בחלקים גדולים של העונה במקום האחרון. בתום עונת 2010/11, הושאל אנדרסון לאיינטרכט פרנקפורט, היורדת הטרייה לבונדסליגה השנייה, ובהמשך, השאלה זו הפכה לחוזה קבוע. כבר בעונתו הראשונה בקבוצה, עלו אנדרסון ואיינטרכט פרנקפורט לבונדסליגה. בעונת 2012/13 אנדרסון ערך 28 הופעות בהרכב פרנקפורט, וסייע לה לסיים במקום השישי המפתיע בבונדסליגה, כשהוא משתף פעולה בהגנה עם בסטיאן אוצ'יפקה, קרלוס סמבראנו, סבסטיאן יונג ומרקו רוס. בשתי העונות הבאות סיימו אנדרסון ופרנקפורט במרכז הטבלה. לקראת סוף עונת 2014/15 נפצע אנדרסון והחמיץ בגין פציעה זו את כל עונת 2015/16, בה פרנקפורט הסתבכה בתחתית וניצלה רק במבחני ההישרדות. בתחילת 2017 שוחרר אנדרסון מהקבוצה. מדיה וקבצים בנושא אנדרסון במבה בוויקישיתוף אנדרסון במבה, באתר Transfermarkt אנדרסון במבה, באתר Fussballdaten.de (בגרמנית) אנדרסון במבה, באתר Soccerway אנדרסון במבה, באתר WorldFootball.net אנדרסון במבה, באתר FootballDatabase.eu
ישימונית רביבים

ישמונית רביבים (שם מדעי: Stenodactylus petrii) היא שממית קטנה המצויה באזור חולות הנגב המערבי קרוב לסיני. ישימונית רביבים שייכת למחלקת הזוחלים ולסדרת הקשקשאים. בסיני היא נפוצה יותר. זמן הרבייה של שממית זו נמצא בין החודשים מאי ליוני וזמן הטלת הביצים הוא חודש וחצי עד חודשיים, לרוב מטילות הנקבות שתי ביצים. הישימונית ניזונה מפרוקי-רגליים קטנים. הזכר קטן מעט מהנקבה. גודלה של השממית בינוני עד 12 ס"מ. אורך זנבה קטן מאורך ראשה, צבעה צהבהב וצורת ראשה דומה למשולש. שורש זנבה רחב וקצהו דק. ישימונית רביבים נפוצה בצפון אפריקה, ממרוקו עד מצרים, מאלי, ניג'ר וחצי האי סיני. בישראל ניתן למוצאה רק בחולות הנגב המערבי. מקום-מחייה אופייני: דיונות ושטחי חולות. מחילותיה הרדודות של ישימונית רביבים חפורות בחול המכוסה בקרום קרקע רופף. בשטחים חסרי קרומים לחלוטין אין הן יכולות לחפור מחילות. ישימונית רביבים פעילה בלילה, ניזונה מחרקים. הנקבה מטילה שתי ביצים בעונת הרבייה באביב. מצב השימור של המין בעולם אינו ידוע אך בישראל נמצאת ישימונית רביבים בסכנת הכחדה. הפעולות הנדרשות לשימור המין הן: הגנה על מקום החיוּת החולי מפני התפשטות שטחים חקלאיים, כרייה, והקמת מאגרי מים. סיום תהליכי ההכרזה של שמורות הטבע חולות עגור ושונרה. אכיפת האיסור על נסיעת כלי רכב מחוץ לדרכים בחולות. הגעה להבנות עם צה"ל בנוגע לצמצום נסיעה מחוץ לדרכים בשטחי האש של הצבא. הגברת הפיקוח והאכיפה נגד איסוף. יש לעכב השבת יענים אל אזורי החולות בנגב המערבי לפני בירור השפעתם העתידית הצפויה על קרומי הקרקע ועל אוכלוסיות השממיות. מחקר בסיסי על אורח חיי מין זה בטבע, כדי לאפיין את גורמי ההפרעה ופעולות השימור הנדרשות. שממית זוטית אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 64–66, 278 עזריה אלון, החי והצומח של ארץ-ישראל כרך 5 - זוחלים ודו-חיים, 1984 Domer, A., Subach, A., Haimov, R., Dorfman, A., Samocha, Y. and Scharf, I. (2023), Activity and habitat use of a dune gecko and its spatial and temporal correlation with other animals on dunes. J Zool. https://doi.org/10.1111/jzo.13064 מדיה וקבצים בנושא ישימונית רביבים בוויקישיתוף ישימונית רביבים, באתר ITIS (באנגלית) ישימונית רביבים, באתר NCBI (באנגלית) ישימונית רביבים, באתר Animal Diversity Web (באנגלית) ישימונית רביבים, באתר האנציקלופדיה של החיים (באנגלית) ישימונית רביבים, באתר GBIF (באנגלית) יְשִׁימוֹנִית רְבִיבִים, מתוך אתר החברה להגנת הטבע ישמונית רביבים באתר הרשימה האדומה של IUCN
כיכר המעיין הרדום

כיכר המעיין הרדום היא כיכר עירונית חשובה ברובע קריית האמנים בעיר העתיקה של צפת. הכיכר ממוקמת בצומת הרחובות רחוב יצחק אמיתי, רחוב משה רביב, רחוב ציונה תג'ר ורחוב משה פריבר - במרכז רובע האמנים הנמצא בעיר העתיקה. עד להקמת המדינה בשנת 1948 עמד במרכז הכיכר מעיין, ששימש את תושבי צפת ובעיקר את תושבי העיר העתיקה. המעיין קיבל את השם המעיין הרדום משום שמימיו היו מגיחים באופן מחזורי ולא באופן קבוע, בדומה למעיין הנמצא לדוגמה במקווה האר"י שבבית הקברות העתיק של צפת. מימיו של המעיין היו לעיתים זורמים באופן עוצמתי, ולעיתים באופן חלש. בתקופה בה פעל המעיין לשימושם של תושבי צפת הוא שימש גם בתור מקום לכביסה. המעיין נמצא במרכזו של רובע האמנים, במרכזה של הכיכר, וכיום ישנן מדרגות היורדות אל מקור המעיין. מסביב למעיין נמצאים בכיכר מבנים עתיקים עם קשתות ובהם מבנה עתיק בן 700 שנה מתקופת הממלוכים, המשמש כיום בתור מרכז קהילתי. מדיה וקבצים בנושא כיכר המעיין הרדום בוויקישיתוף כיכר המעיין הרדום באתר "סורקים את הגליל"
שממית זוטית

שממית זוטית או שממית ננסית (שם מדעי: Tropiocolotes nattereri) היא שממית זעירה ואחת הקטנות בזוחלי ישראל. אורכה יכול להגיע עד 6 ס"מ. זנבה ארוך במקצת מגופה. צבעה חום בהיר או ורדרד. עורפה וגבה מכוסים כתמים בצבע חום כהה. הגב, הזרועות והגחון מכוסים בקשקשים רחבים. אצבעותיה ארוכות, ישרות, צרות ובעלות טפרים . בארץ חיה בשטחי מדבר, בערבה, במרכז הנגב ובדרומו. שעות פעילותה בלילה. ביום ניתן למצוא אותה מתחת לאבנים, בחולות או במחילות של בעלי חיים אחרים (עכברים, חיפושיות, מדבריות או שנוניות) לעיתים היא שוכנת בסדקי סלעים ומתחת לקליפת עצים. אורך חייה כשנתיים, ניזונה מחרקים (זבובים או פרוקי רגליים זעירים אחרים הנמצאים בין האבנים). אזור התפוצה שלה הוא מ-הודו במזרח עד סהרה הספרדית (לשעבר) במערב, ובאזורים מדבריים של ישראל ירדן סיני וצפון מערב ערב. היא מטילה ביצה אחת עם קליפה קשה באורך 7 מ"מ וכשהעובר יוצא ממנה אורכו 25 מ"מ. כאמצעי הגנה מטורפים, היא נכנסת לסדק קטן בסלע. בנוסף כאשר תופסים אותה (גם הזכר וגם הנקבה) משמיעים קולות מצוקה. * אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 60-61 פנחס אמתי עמוס בוסקילה, מדריך לזוחלים ודו-חיים בישראל עזריה אלון, החי והצומח של ארץ-ישראל, 1984 שממית זוטית, באתר ITIS (באנגלית) שממית זוטית, באתר NCBI (באנגלית) שממית זוטית, באתר Animal Diversity Web (באנגלית) שממית זוטית, באתר האנציקלופדיה של החיים (באנגלית) שממית זוטית, באתר GBIF (באנגלית) שממית זוטית באתר reptile-database שממית זוטית באתר הרשימה האדומה של IUCN
אלסודיים

אלסודיים (שם מדעי: Alsodidae) היא משפחה של דו-חיים מסדרת חסרי זנב. בני הקבוצה חיים בטבע באזור פטגוניה שבאמריקה הדרומית וכן בדרום ברזיל. לפני שסווגה כמשפחה הייתה שייכת למשפחת הלפטודקטיליים (Leptodactylidae) ובהמשך עברה למשפחת הקיקלורמפידיים (Cycloramphidae). היא הפכה למשפחה עצמאית ב-2011. צפרדעים אלה הן יבשתיות בעיקר וחיות רק בחצי הכדור הדרומי בבתי גידול ממוזגים. לחלקן רגליים גדולות ובעלות טפרים ארוכים המשמשים לחפירה. משפחה אלסודיים (Alsodidae) סוג Alsodes - בו 19 מינים סוג Eupsophus - בו 10 מינים סוג ומין יחיד קרפדת האשד (Limnomedusa macroglossa) מדיה וקבצים בנושא אלסודיים בוויקישיתוף אלסודיים, באתר ITIS (באנגלית) אלסודיים, באתר NCBI (באנגלית) אלסודיים, באתר GBIF (באנגלית)
הראלד צ'רני

הראלד צ'רני (בגרמנית: Harald Cerny, נולד ב-13 בספטמבר 1973 בווינה שבאוסטריה) הוא כדורגלן עבר אוסטרי, ששיחק ברוב שלבי הקריירה שלו במינכן 1860 בעמדת הקשר הימני. לצ'רני 47 הופעות וארבעה שערים במדי נבחרת אוסטריה. צ'רני גדל במועדון הנוער של אדמירה ואקר, ובשנת 1990, כאשר היה בן 17, נרכש על ידי באיירן מינכן. בשנתיים הראשונות בבאיירן מינכן שיחק צ'רני רק בקבוצת המילואים, ובעונת 1992/93 הוקפץ לקבוצה הבכירה. באוקטובר 1992 ערך צ'רני את הופעת הבכורה בבונדסליגה, במשחק בו באיירן מינכן נפרדה בתיקו 1-1 מאיינטרכט פרנקפורט. צ'רני ערך באותה עונה 13 הופעות ליגה, והקבוצה סיימה את העונה במקום השני בבונדסליגה, מרחק שתי נקודות מהאלופה, ורדר ברמן. את עונת 1993/94 החל צ'רני בבאיירן מינכן, אך חזר לקראת סיום חלון ההעברות לאדמירה ואקר, שם הציג עונה טובה בה הבקיע שבעה שערים. בתום עונה זו נמכר לפ.צ. טירול האוסטרית, שם עונה וחצי, והבקיע 14 שערי ליגה. בפגרת החורף של עונת 1995/96 חזר צ'רני למינכן, אך חתם אצל היריבה הגדולה של באיירן מינכן, מינכן 1860. צ'רני שיחק במינכן 1860 במשך 11 עונות וחצי ברציפות. בתחילת ימיו בקבוצה, מינכן 1860 הייתה קבוצת אמצע טבלה, ובתחילת שנות ה-2000 הקבוצה החלה לתפוס מקום בצמרת הבונדסליגה, כאשר עונת השיא של צ'רני ומינכן 1860 הייתה עונת 1999/00, אז סיימה הקבוצה במקום הרביעי בבונדסליגה, כאשר צ'רני מהווה חלק מחוליה התקפית איכותית שכללה גם את תומאס הסלר, מרטין מקס ומרקוס שרוט. גם בשנים הבאות הייתה מינכן 1860 בחלק העליון של הטבלה, אך בעונת 2003/04 נשרו צ'רני ומינכן 1860 אל הבונדסליגה השנייה. לאחר נשירת הקבוצה, צ'רני מיעט לשחק, ובשלוש עונותיו האחרונות בקבוצה ערך 25 הופעות בלבד. בתום עונת 2006/07 הודיע על פרישה ממשחק פעיל. לצ'רני 263 הופעות ליגה במדי מינכן 1860, מתוכן 238 הופעות בבונדסליגה, והוא נחשב לשיאן ההופעות של מינכן 1860 בבונדסליגה בכל הזמנים. צ'רני ערך את הופעת הבכורה במדי נבחרת אוסטריה במרץ 1993 במשחק ידידות מול נבחרת יוון. צ'רני השתתף עם נבחרת אוסטריה במונדיאל 1998, בו ערך שתי הופעות. במוקדמות יורו 2000 הבקיע צ'רני צמד בניצחון 3-0 מול נבחרת קפריסין, אך גם היה שותף לתבוסות 9-0 לנבחרת ספרד ו-5-0 לנבחרת ישראל, שבשתיהן שיחק 90 דקות. בשנת 2004 פרש מהנבחרת לאחר שצבר 47 הופעות והבקיע 47 שערים. לאחר פרישתו ממשחק פעיל, אימן צ'רני קבוצות נוער במינכן 1860, ולאחר מכן עבר לאמן קבוצות נוער בבאיירן מינכן. צ'רני נשוי ואב לשניים. מדיה וקבצים בנושא הראלד צ'רני בוויקישיתוף הראלד צ'רני, באתר Transfermarkt הראלד צ'רני, באתר Fussballdaten.de (בגרמנית) הראלד צ'רני, באתר WorldFootball.net הראלד צ'רני, באתר National Football Teams הראלד צ'רני, באתר FootballDatabase.eu פרופיל המאמן, באתר Transfermarkt טבלת שיאני ההופעות של מינכן 1860 בבונדסליגה באתר worldfootball.net
צפרדע שור אמריקנית

צפרדע שור אמריקנית או צְפַרְדֵּעַ הַשּׁוֹר (שם מדעי: Lithobates catesbeianus) היא מין של צפרדע ממשפחת הצפרדעיים וקרובת משפחתה של צפרדע העץ. זוהי אחת מהצפרדעים הגדולות בעולם והיא חיה בארצות הברית ודרום קנדה, אך הובאה על ידי האדם לאזורים רבים שם היא מין פולש ומזיק. מקור השם הוא עקב הקריאה החזקה המזכירה קריאה של שור גועה. צפרדע זו גדולה מאוד ואורכה 9–15 ס"מ ומשקלה יכול להגיע ל-500 גרם. היא בעלת גוון ירוק כהה עם שפתיים ירוקות בהירות ועיניים ירוקות-חומות וגרון צהוב אצל הזכרים. צפרדעים אלה חיות בטבע בביצות, נהרות ואגמים באמריקה הצפונית, אך הופצה על ידי האדם לאזורים נוספים, בצפון, מרכז ודרום אמריקה, מערב אירופה ואזורים מסוימים באסיה ושם היא מין פולשני ותוקפני הפוגע במארג המזון. המין אסור במסחר, אך נחשב לחיית מחקר, מאכל וכן חיית מחמד נפוצה. הן יודעות לקפץ לגובה מרשים ביותר, עקב השרירים המיוחדים שלהם הפועלים כמו קפיץ ומעיפים את הצפרדע למעלה. צפרדע זו היא מין טריטוריאלי והזכר הגדול מגונן על שטח בקצה הבריכה בה הוא חי ומחפש נקבות. הן ציידות קשוחות ותוקפניות היכולות לטרוף כל יצור קטן יותר לרבות חרקים ופרוקי-רגליים, דו-חיים אחרים קטנים יותר, זוחלים כמו לטאות, נחשים, צבים צעירים ואפילו צאצאי אליגטור, עופות ומכרסמים קטנים ומתחת למים גם דגים, רכיכות וחיפושיות מים ואף צפרדעים אחרות. הן אפילו לא בוחלות בקניבליזם. צפרדע טורפת דג זהב מדיה וקבצים בנושא צפרדע שור אמריקנית בוויקישיתוף צפרדע שור אמריקנית, באתר ITIS (באנגלית) צפרדע שור אמריקנית, באתר האנציקלופדיה של החיים (באנגלית) צפרדע שור אמריקנית, באתר GBIF (באנגלית)
מחתרת

מחתרת היא ארגון לא-חוקי הפועל נגד השלטון או נגד המשטר. חברי מחתרת בדרך כלל מנהלים מלחמת גרילה נגד השלטון. לכן לרוב הם חיים בסתר ואף מטשטשים את עקבותיהם. בדרך כלל פועלת המחתרת להפלת השלטון, אך לעיתים מטרותיה מצומצמות יותר. ישנן מחתרות שפועלות לא רק נגד השלטון, אלא גם או אף בעיקר נגד אוכלוסייה אזרחית. אחת המפורסמות במחתרות היא תנועת ההתנגדות הצרפתית, תנועת המחתרות הצרפתית שנלחמה בשלטון הגרמני בזמן מלחמת העולם השנייה. אט"א – תנועת מחתרת בסקית הפועלת להקמת מדינה עצמאית בחבל הבסקי. אאוקה – הייתה תנועת מחתרת יוונית-קפריסאית אשר לחמה בממשל הבריטי למען הגדרה עצמית ואיחוד עם יוון. מאו מאו – הייתה תנועת מחתרת שפעלה בקניה והנהיגה מרד כנגד הממשל הבריטי. מחתרות שפעלו בתקופת השואה נגד הנאצים: הארגון היהודי הלוחם וארגון צבאי יהודי. מחתרות ציוניות שפעלו בארץ ישראל: נצח ישראל לא ישקר (ניל"י) (נגד השלטון העות'מאני); ההגנה, ארגון צבאי לאומי (אצ"ל), ולוחמי חרות ישראל (לח"י) שפעלו נגד המנדט הבריטי ופלמ"ח פלוגת המחץ. מחתרות שפעלו ממניעים דתיים: ברית הקנאים, מחתרת צריפין. מחתרות אחרי קום המדינה שביצעו פעולות נקמה בפלסטינים: המחתרת היהודית ומחתרת בת עין. הג'יהאד האסלאמי הפלסטיני החזית הדמוקרטית לשחרור פלסטין החזית העממית לשחרור פלסטין חמאס הארגון לשחרור פלסטין ארגון טרור פשע מאורגן מאפיה ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
בטרצ'יליים

בטרצ'יליים (שם מדעי: Batrachylidae) היא משפחה של דו-חיים מסדרת חסרי זנב. בני הקבוצה חיים באמריקה הדרומית, בעיקר בארגנטינה ובצ'ילה והוגדרו כקבוצה ב-1965 על ידי ג'וש מאריו גאלארדו. למינים במשפחה רגליים חזקות וארוכות, לסתות קטנות ומסיכה על העיניים. הם חיים בעיקר ביבשה. בעבר הם נכללו במשפחת הלפטודקטיליים (Leptodactylidae) ובהמשך עברו למשפחת צרטופרידיים (Ceratophryidae). משפחה בטרצ'יליים (Batrachylidae) סוג Atelognathus - בו 7 מינים סוג Batrachyla - בו 5 מינים סוג ומין יחיד Chaltenobatrachus grandisonae סוג ומין יחיד Hylorina sylvatica בטרצ'יליים, באתר ITIS (באנגלית) בטרצ'יליים, באתר NCBI (באנגלית) בטרצ'יליים, באתר GBIF (באנגלית)
ברברה פלסיוס

ברברה פלסיוס (בספרדית: Bárbara Palacios; ‏נולדה ב־9 בדצמבר 1963) היא מנחת טלוויזיה ונצואלית. מיס ונצואלה ומיס תבל לשנת 1986. פלסיוס נולדה במדריד, ספרד להורים גרושים, אימה, ברברה טיידי (מתה ב-2008) ילידת ספרד, ואילו אביה, ג'ורג' פלסיוס הוא יליד ונצואלה. שני הוריה הם שחקנים ובגיל מוקדם היגרה עם משפחתה לוונצואלה, עקב כך שהוריה ניסו לפתח קריירה במדינה. ב-1986 נבחרה למלכת היופי של ונצואלה, ובין סגניותיה הייתה השחקנית קתרין פולופ. בתחרות מיס תבל שנערכה בפנמה באותה שנה לקחה גם שם את המקום הראשון לאחר מיס ארצות הברית. היא עבדה מספר שנים כמגישה בטלוויזיה והנחתה בין היתר בוונצואלה את תחרות מלכת היופי בה זכתה. שימשה כדוברת של מספר תאגידים בארצות הברית ובאמריקה הלטינית. היא ייסדה מספר חברות פרסום, וביניהם חברה הנקראת על שמה, המפרסמת ומקדמת מוצרים עבור נשים, עם קו של תכשיטים ומוצרי יופי וטיפוח, הנמכרים בחנויות. משנת 1988 נשואה פלסיוס לוויקטור מנריקה. יש להם שני בנים. ברברה פלסיוס, ברשת החברתית אקס (טוויטר) ברברה פלסיוס, ברשת החברתית אינסטגרם
צורית

צוּרִית הוא יישוב קהילתי בגליל בתחומי המועצה האזורית משגב. היישוב שוכן על הר גילון, מערבית לכרמיאל. היישוב על שם צמח הבר צורית, הנפוץ באזור. מקימי היישוב התגבשו במרכז הארץ ב-1979 כ"גרעין סחלב". "צורית" עלה לקרקע כמצפה באפריל 1981 (13 משפחות) וב-2008 מנה 180 משפחות. ילדי היישוב לומדים בגני ילדים אשר נמצאים ביישוב, בבית הספר האזורי הר גילון הסמוך, ובבית הספר התיכון במשגב. ביישוב בית כנסת, ספרייה, מועדון נוער, אמפיתיאטרון פתוח, ומספר חנויות. תושבי היישוב עובדים באזורי התעשייה הסמוכים ובמקצועות חופשיים. ביישוב קיים מסלול הפתוח למטיילים הנקרא שביל ילדי צורית. צורית הוא יישוב קהילתי בתחומי המועצה האזורית משגב שבגליל, השוכן על הר גילון, מערבית לכרמיאל. מקימי היישוב התגבשו במרכז הארץ ב-1979 כ"גרעין סחלב". "צורית" עלתה לקרקע כמצפה באפריל 1981 ילדי הגנים לומדים בגני ילדים אשר ממוקמים ביישוב. על ההר קיים בית הספר היסודי "הר גילון", שם לומדים ילדים מהמועצה האזורית. תלמידי חטיבת הביניים והתיכון לומדים בבית ספר השוכן בלב המועצה האזורית, ברקפת, בית הספר "על יסודי משגב". תנועת הנוער הפועלת ביישוב היא "האיחוד החקלאי" אשר קהל היעד שלו הוא לתלמידי כיתה ד' ומעלה. ביישוב קיימים בית כנסת, ספרייה, מועדון נוער, אמפיתיאטרון פתוח ומכולת. שכונת "היישוב הזמני" היא השכונה הראשונה שהוקמה בצורית. השכונה הוקמה במטרה לאפשר מגורים זמניים עד להשלמת מבני הקבע הראשונים בצורית. השכונה כללה מבני "צריפים": 14 צריפי מגורים למשפחות ועוד 4 צריפים עבור גני ילדים, מזכירות, מועדון חברים, בית כנסת ומרפאה. אל הצריפים נוספו לאחר מספר שנים 7 קרוואנים עבור מגורי משפחות. בהמשך הוקמו בצורית השכונות הבאות: שכונת שלב א' נבנתה בהתאם לתב"ע ג/5357. שכונת שלב ב' נבנתה בהתאם לתב"ע ג/5357. שכונת שלב ג' נבנתה בהתאם לתב"ע ג/5357. שכונת שלב ד' שכוללת 48 יח"ד (יחידות דיור). השכונה נבנתה בהתאם לתב"ע ג/במ/127. שכונת שלב ה' נבנתה בהתאם לתב"ע ג/במ/127. שכונת שלב ו' שכוללת 41 יח"ד. השכונה נבנתה בהתאם לתב"ע ג/12575. שכונת שלב זית שכוללת 23 יח"ד. השכונה נבנתה בהתאם לתב"ע ג/16385. השכונה נבנתה בשטח שבו עמדו חלק ממבני שכונת היישוב הזמני. פיתוח התשתיות בשכונה החל ב-2017. בשנת 2016 הוקם שביל אופניים וטיולים לתיירים ולתושבי היישוב הנקרא "סובב הר גילון" אשר מקיף את ההר ואורכו כ- 12.5 ק"מ. הנוף הנראה מן השביל הם יישובי משגב השונים. מדיה וקבצים בנושא צורית בוויקישיתוף אתר האינטרנט הרשמי של צורית צורית באתר הרשות לפיתוח הגליל צורית במלאת 25 שנים לעלייה לקרקע צמח השדה- צורית גבוהה e ירוק מטיילים עם קק"ל- סובב גילון אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021
קליפוטוספליליים

קליפוטוספליליים (שם מדעי: Calyptocephalellidae) היא משפחה של דו-חיים מסדרת חסרי זנב החיים בטבע ביערות צ'ילה שבדרום אמריקה הדרומית. בני המשפחה שסווגה ב-1960, כוללים 2 סוגים קטנים וכל המינים נמצאים בסכנת הכחדה. בתחילה סווגה המשפחה כחלק ממשפחת הלפטודקטיליים (Leptodactylidae). לצפרדעים אלו מצח וראש מגודל ועיניים גדולות. משפחה קליפוטוספליליים (Calyptocephalellidae) סוג ומין יחיד Calyptocephalella gayi סוג Telmatobufo מין Telmatobufo bullocki מין Telmatobufo australis מין Telmatobufo ignotus מין Telmatobufo venustus מדיה וקבצים בנושא קליפוטוספליליים בוויקישיתוף קליפוטוספליליים, באתר ITIS (באנגלית) קליפוטוספליליים, באתר NCBI (באנגלית) קליפוטוספליליים, באתר Animal Diversity Web (באנגלית) קליפוטוספליליים, באתר האנציקלופדיה של החיים (באנגלית) קליפוטוספליליים, באתר GBIF (באנגלית)
מבאיריכ

מבאיריכ (בערבית: مبيريك) הוא יישוב בקטר הממוקם במחוז א-ריאן. במבאיריכ בית ספר אחד הנקרא על שמו של עבדאללה בן ג'אסם אאל ת'אני אמיר קטר ה-3. בית הספר מיועד לזכרים בלבד והוא חטיבה צעירה דהיינו מגן טרום חובה עד כיתה ב'. במפקד האוכלוסין של 2010, היישוב מורכב מ-1002 יחידות דיור ו-145 מוסדות ציבוריים ומקומות עבודה. האיזון בין הגברים לנשים המתגוררים ביישוב הוא מיוחד במינו. 50% בדיוק הן נשים ו-50% גברים. אך גיל האוכלוסייה מאוד זקן 38% בלבד מתחת לגיל 20 (מה שמאוד לא אופייני לקטר עקב ריבוי הילדים) ו-62% מהאוכלוסייה הם בני 20 ומעלה. אחוזי האבטלה ביישוב זה הם גבוהים במיוחד, 60% בעוד 40% עובד. מבין העובדים ישנו פער מאוד קטן באי השוויון בין הגברים לנשים והנשים מהוות כ-46% משוק העבודה ובעוד הגברים מהווים 54% משוק העבודה. להלן גרף התפתחות האוכלוסייה ביישוב: מפקד האוכלוסין ב-2010 בית הספר עבדאללה בין ג'אסם אאל ת'אני בתוך מפקד האוכלוסין 2010 בתוך מפקד האוכלוסין אפריל 2010 הלמ"ס הקטרי מפקד האוכלוסין ב-1986 מפקד האוכלוסין ב-1997 מפקד האוכלוסין ב-2004 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מבאיריכ".